স্বাধীন বাংলা ফুটবল দল

১৯৭১ সালে বাংলাদেশের মুক্তিযুদ্ধ চলাকালে বাংলাদেশের একটি ফুটবল দল বাংলাদেশের মুক্তিযুদ্ধের পক্ষে জনমত অর্জন এবং মুক্তিযোদ্ধাদের সাহায্যার্থে অর্থ সংগ্রহের উদ্দেশ্যে ভারতের বিভিন্ন স্থানে প্রদর্শনী ফুটবল খেলায় অংশ নেয়। এই দলটি স্বাধীন বাংলা ফুটবল দল নামে পরিচিত ছিল। এটি ছিল পৃথিবীর ইতিহাসে যুদ্ধকালীন প্রথম ফুটবল দল। বাংলাদেশ জাতীয় ফুটবল দলের যেকোনো বিন্যাসে এটাই প্রথম নজির। মুক্তিযুদ্ধের প্রতি আন্তর্জাতিক সচেতনতা ও অর্থনৈতিক সমর্থন বাড়াতে দলটি মোট ১৬টি প্রীতি ম্যাচ খেলে ভারতজুড়ে সফর করেছিলেন।

স্বাধীন বাংলা ফুটবল দলের অধিনায়ক জাকারিয়া পিন্টুই প্রথম ব্যক্তি যিনি বাংলাদেশের ভূখণ্ডের বাইরে বাংলাদেশের পতাকা উত্তোলন করেছিলেন। ১৬তম ম্যাচ শেষে দলটি ১৯৭১ সালে মুক্তিযোদ্ধা তহবিলে ৫ লাখ টাকা অনুদান দিয়েছেন।
বর্তমানে ফিলিস্তিন ফুটবল দল এ ধরনের তহবিল সংগ্রহ ও জনমত গঠন করছেন।

 সূচনাপর্ব 
১৯৭১ সালের জুন মাসে দলটি গঠিত হয়েছিল। প্রথম দিকে কয়েকজনকে অস্থায়ী রাষ্ট্রপতি সৈয়দ নজরুল ইসলাম স্বাক্ষরিত চিঠিতে স্বাধীন বাংলা ফুটবল দলের কথা উল্লেখ করে মুজিবনগর গিয়ে তাতে যোগ দিতে বলা হয়েছিল। এ থেকে শুরু হয় বাংলাদেশের ইতিহাসে নতুন এক রূপকল্প। মুজিবনগরে প্রথমে গিয়ে উপস্থিত হন প্রতাপ শঙ্কর হাজরা, সাইদুর রহমান প্যাটেল, শেখ আশরাফ আলীসহ আলী ইমাম এবং অন্যরা। এরপর সেখান থেকে আকাশবাণীতে (কলকাতা রেডিও) ঘোষণা দেয়া হলো বিভিন্ন ক্যাম্পে অবস্থানরত খেলোয়াড়দের মুজিবনগরে রিপোর্ট করার জন্য। ঘোষণার পরে ৪০ জন খেলোয়াড় মুজিবনগর ক্যাম্পে যোগ দেন। সেখান থেকে ৩০ জন বাছাই করে স্বাধীন বাংলা ফুটবল দল গঠন করা হয়েছিল। পরে আরো একজনকে অন্তর্ভুক্ত করলে সদস্য সংখ্যা ৩১ জন হয়েছিলেন। সে দল ২৩ জুলাই মুজিবনগর থেকে নদিয়া পৌঁছে। নদিয়ার ডিসি দীপককানত্ম ঘোষ এবং স্পোর্টস অ্যাসোসিয়েশনের সাধারণ সম্পাদকসহ অন্য কর্মকর্তারা দলটিকে অভ্যর্থনা জানান। ২৫ জুলাই কৃষ্ণনগর স্টেডিয়ামে নদিয়া একাদশের বিপক্ষে স্বাধীন বাংলা ফুটবল দল প্রথম খেলতে নামে। এই দিন মেহেরপুর সীমান্ত এলাকা দিয়ে বিপুলসংখ্যক বাংলাদেশি ম্যাচ উপভোগ করতে স্টেডিয়ামে আসে। খেলা শুরুর আগে জাতীয় পতাকা নিয়ে মাঠ প্রদক্ষিণ করেন দলের সদস্যরা। এ সময় জাতীয় সঙ্গীতও বাজানো হয়। ম্যাচটি ২–২ গোলে ড্র হয়েছিল। শাহজাহান স্বাধীন বাংলা দলের হয়ে প্রথম গোল করেন। স্বীকৃতি ছাড়া বাংলাদেশের পতাকা ওড়ানোর দায়ে পরদিন নদিয়ার ডিসিকে চাকরিচ্যুত করা হয়েছিল। মুক্তিযুদ্ধকালে স্বাধীন বাংলা ফুটবল দলের ব্যবহৃত জার্সি ২১ নভেম্বর ২০২১ সালে মুক্তিযুদ্ধ জাদুঘরে সংরক্ষণের জন্যে হস্তান্তর করা হয়েছিল।

 সদস্যবৃন্দ 
৩৪ জন খেলোয়াড়, সাথে ম্যানেজার এবং কোচসহ সর্বমোট ৩৬ জন নিয়ে গড়া ফুটবল দলের অধিনায়ক ছিলেন জাকারিয়া পিন্টু, সহঃ অধিনায়ক ছিলেন প্রতাপ শংকর হাজরা। ব্যবস্থাপক ছিলেন তানভীর মাজহারুল ইসলাম তান্না (পরবর্তীতে বাংলাদেশ ক্রিকেট বোর্ডের কর্মকর্তা) এবং প্রশিক্ষক ছিলেন ননী বসাক।http://nation.ittefaq.com/issues/2009/01/06/news0095.htm  দৈনিক ইত্তেফাক এ প্রকাশিত সংবাদসিটিসেল প্রকাশিত বিজ্ঞপ্তিhttp://www.thedailystar.net/story.php?nid=70074 ডেইলি স্টার পত্রিকার সংবাদডিসেম্বর ১৪, ২০০৮ (বিডিনিউজ টোয়েন্টিফোর ডটকম) 
খেলোয়াড়

নামজেলা বা উপজেলা  প্রয়াত জাকারিয়া পিন্টু (অধিনায়ক)নওগাঁ প্রতাপ শংকর হাজরা (সহ-অধিনায়ক)শ্রীনগর কাজী সালাউদ্দিনঢাকা প্রয়াত একেএম নওশেরুজ্জামানচাঁদপুর প্রয়াত লেফটেন্যান্ট খন্দকার এম নুরুন্নবী (মেজর জেনারেল হিসেবে অবসর গ্রহণ)কিশোরগঞ্জ প্রয়াত আলী ইমামফরিদপুর মোহাম্মদ শেখ তসলিম উদ্দিনঢাকা প্রয়াত আইনুল হকফরিদপুর ফজলে সাদাইন খোকনরাজশাহী লুৎফর রহমানযশোর শেখ আশরাফ আলীযশোর প্রয়াত অমলেশ সেনবগুড়া প্রয়াত আবদুল হাকিমযশোর প্রয়াত আমিনুল ইসলাম সুরুজবরিশাল প্রয়াত বিমল করনোয়াখালী সুভাষ চন্দ্র সাহানরসিংদী মুজিবুর রহমানচট্টগ্রাম মোহাম্মদ কায়কোবাদব্রাহ্মণবাড়িয়া দেওয়ান মোহাম্মদ সিরাজউদ্দিন সিরুনারায়ণগঞ্জ আব্দুস সাত্তারনওগাঁ সঞ্জিত কুমার দেগাজীপুর আব্দুল মোমেন জোয়ার্দ্দারচুয়াডাঙ্গা মনিরুজ্জামান পিয়ারাকুষ্টিয়া এনায়েতুর রহমান খানকালীগঞ্জ শাহজাহান আলমফরিদপুর অনিরুদ্ধ চট্টোপাধ্যায়কক্সবাজার নীহার রঞ্জন দাসনারায়ণগঞ্জ প্রাণ গোবিন্দ কুন্ডুঢাকা প্রয়াত মাহমুদ রশিদসাতক্ষীরা প্রয়াত শেখ মনসুর আলী লালুনড়াইল

কর্মকর্তারা
অবস্থাননাম  উদ্যোগ দাতা  প্রয়াত সাইদুর রহমান প্যাটেলব্যবস্থাপক  তানভীর মাজহার ইসলাম তান্নাকোচ  প্রয়াত ননী বসাকসম্পাদক, বাংলাদেশ ক্রীড়া সমিতি প্রয়াত লুৎফর রহমান

 সাফল্য 
৮ আগস্ট কলকাতার অন্যতম ফুটবল পরাশক্তি মোহনবাগানের খ্যাতনামা ফুটবলার গোষ্ঠ পাল-র নামে গড়া দলের বিপরীতে পরবর্তী ম্যাচ খেলে স্বাধীন বাংলা দল। মূলত মোহনবাগানের খেলোয়াড়রাই এই দলের হয়ে মাঠে নামেন। এভাবে বিভিন্ন এলাকায় মোট ১৬টি ম্যাচ খেলে স্বাধীনতা সংগ্রামের পক্ষে জনমত গড়ে তোলার পাশাপাশি ফান্ড সংগ্রহ করা হয়েছিল। ম্যাচগুলো থেকে আয়কৃত ৫ লাখ টাকা মুক্তিযুদ্ধের ফান্ডে জমা দেয়া হয়েছিল। ১৬ ডিসেম্বর চূড়ান্ত বিজয়ের পর দেশে ফেরেন স্বাধীন বাংলা ফুটবল দলের সদস্যরা। যুদ্ধ-পরবর্তী বাংলাদেশের ফুটবলকে চাঙ্গা করতে স্বাধীন বাংলা ফুটবল দল কাজ করেছিলেন। এই দলটি ভারতের বিভিন্ন স্থানে মোট ১২টি খেলায় জয়লাভ করেন এবং ৩.৫ লাখ রুপি (৫ লাখ টাকা) অর্থ জোগাড়ে সমর্থ হয়েছিলেন।দৈনিক ইত্তেফাক এ প্রকাশিত সংবাদ সর্বশেষ খেলাটি অনুষ্ঠিত হয় মুম্বই তে যেখানে মহারাষ্ট্র ফুটবল দলের নেতৃত্ব দেন ভারতের খ্যাতনামা সাবেক ক্রিকেট অধিনায়ক নবাব মনসুর আলি খান পতৌদি।

 জনপ্রিয় সংস্কৃতিতে 
 এই দলকে নিয়ে তৈরি হয়েছে ১৯ মিনিট দৈর্ঘ্যের তথ্যচিত্র মুক্তির জন্য ফুটবল। 
 ২০১০ সালের বাংলা ভাষার চলচ্চিত্র জাগো স্বাধীন বাংলা ফুটবল দল থেকে অনুপ্রাণিত।
 ফুটবল দলের উপর ভিত্তি করে ২০২২ সালের বাংলা ভাষার চলচ্চিত্র দামাল ইমপ্রেস টেলিফিল্ম প্রযোজনা করেছেন।

আরও দেখুন
 বাংলাদেশের স্বাধীনতা যুদ্ধ
 বাংলাদেশে ফুটবল
 বাংলাদেশ ফুটবল ফেডারেশন
 বাংলাদেশ জাতীয় ফুটবল দল
 পূর্ব পাকিস্তান ফুটবল দল

তথ্যসূত্র

আরও পড়ুন




বহিঃসংযোগ
 বাংলাদেশ ফুটবল ফেডারেশন  (অফিসিয়াল ওয়েবসাইট)
 গণমানুষের ইতিহাস  ডেইলি স্টার 
 স্বাধীন বাংলা ফুটবল দল: দ্য বিজনেস স্ট্যান্ডার্ডে অপ্রশংসিত নায়ক

বিষয়শ্রেণী:বাংলাদেশের স্বাধীনতা যুদ্ধের প্রভাব
বিষয়শ্রেণী:বাংলাদেশের ক্রীড়ার ইতিহাস
বিষয়শ্রেণী:বাংলাদেশ জাতীয় ফুটবল দল
বিষয়শ্রেণী:১৯৭১-এ প্রতিষ্ঠিত ফুটবল ক্লাব